**Ministru kabineta noteikumu projekta**

**“Jaunās pārtikas atbilstības klasifikācijas un kvalitātes prasību novērtēšanas kārtība”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 4.panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā ir Ministru kabineta 2006. gada 5. jūlija noteikumi Nr.597 „Kārtība, kādā novērtējama jaunās pārtikas atbilstība klasifikācijas un kvalitātes prasībām“ (turpmāk – noteikumi Nr.597), kuros noteikta kārtība, kādā novērtējama jaunās pārtikas un tās sastāvdaļu atbilstība klasifikācijas un kvalitātes prasībām saskaņā ar Eiropas Parlamenta un Padomes 1997.gada 27.janvāra Regulu Nr.258/97, kas attiecas uz jauniem pārtikas produktiem un jaunām pārtikas produktu sastāvdaļām.Tā kā no 2018. gada 1. janvāra jāpiemēro Eiropas Parlamenta un Padomes 2015.gada 25.novembra Regula (ES) Nr. 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (turpmāk – Regula Nr. 2015/2283), ir sagatavots jauns noteikumu projekts „Kārtība, kādā novērtējama jaunās pārtikas atbilstība klasifikācijas un kvalitātes prasībām” (turpmāk – noteikumu projekts).Regula Nr. 2015/2283 uzlabo jaunās pārtikas atļauju izsniegšanas procedūru, lai nekaitīga, inovatīva pārtika tiktu ātrāk piegādāta tirgū, vienlaikus saglabājot augstu pārtikas nekaitīguma līmeni.Ar Regulu Nr. 2015/2283 tiek izveidota centralizēta jaunās pārtikas atļauju izsniegšanas sistēma, kas dos lielāku noteiktību pieteikuma iesniedzējiem, kuri vēlas saņemt atļauju jaunai pārtikai, un vienkāršots atļauju izsniegšanas process.Eiropas Pārtikas nekaitīguma iestāde (turpmāk – EPNI) veiks jaunās pārtikas pieteikuma zinātnisku riska novērtējumu, bet Eiropas Komisija pārvaldīs katra pieteikuma iesniedzēja dokumentāciju un izvirzīs priekšlikumu par atļaujas izsniegšanu jaunajai pārtikai, kas atzīta par nekaitīgu.Lai atvieglotu tirdzniecību ar tādu tradicionālo pārtiku no trešajām valstīm, kuru uzskata par jauno pārtiku Eiropas Savienībā, ar jauno regulu tiek ieviesta arī atbilstošāka novērtējuma procedūra attiecībā uz pārtiku, kas ir jauna Eiropas Savienībā. Salīdzinājumā ar pašreizējo tiesisko regulējumu noteikumu projekts paredz, ka Pārtikas drošības, dzīvnieku veselības un vides zinātniskais institūts „BIOR” (turpmāk – institūts „BIOR”) izskatīs paziņojumus par tradicionālo pārtiku no trešās valsts un iebildumu gadījumā informēs Eiropas Komisiju. Savukārt Pārtikas un veterinārais dienests turpmāk vairs nesagatavos jaunās pārtikas riska novērtējuma atzinumu, bet nodrošinās jaunās pārtikas produkta statusa noteikšanu, ja radīsies kādas neskaidrības.Uzdevums izskatīt paziņojumus par trešo valstu produktiem un gatavot iebildumus tiek uzdots institūtam „BIOR”, jo pēc paziņojuma saņemšanas ir nepieciešama riska novērtēšana, lai noteiktu, vai tradicionālā pārtika no trešās valsts ir droša patērētājiem, un riska zinātniskā novērtēšana pārtikas jomā ir viens no institūtam „BIOR” kā Zemkopības ministrijas padotības iestādei noteiktajiem uzdevumiem (Pārtikas aprites uzraudzības likuma 21.2 panta ceturtās daļas 4.punkts).Ar 2013. gada 1. janvāri Zemkopības ministrija kā atbildīgā institūcija sadarbībai ar EPNI (saskaņā ar Ministru kabineta 2007.gada 27.jūnija rīkojumu Nr.397 „Par Latvijas Republikas dalību Eiropas Savienības aģentūrās””) kontaktpunkta funkcijas ir nodevusi institūtam „BIOR” (Pārtikas aprites uzraudzības likuma 21.2 panta ceturtās daļas 1.punkts). Institūts „BIOR” arī nodrošina Latvijas pārstāvniecību EPNI Konsultatīvajā padomē un ir iestādes tiešās sadarbības partneris atbilstoši Eiropas Parlamenta un Padomes 2002.gada 28.janvāra Regulai (EK) Nr.178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu.Nacionālais kontaktpunkts nodrošina informācijas apmaiņu un sadarbību starp institūcijām, kas minētas Regulas Nr.178/2002 36.pantā, Eiropas Pārtikas nekaitīguma iestādes īstenoto pasākumu un darba rezultātu popularizēšanu, kā arī interesentu konsultēšanu un informēšanu par iestādes misijas jomām. Noteikumu projekts pilnībā atrisinās minētās problēmas.  |
| 3. | Projekta izstrādē iesaistītās institūcijas | Pārtikas un veterinārais dienests un Pārtikas drošības, dzīvnieku veselības un vides zinātniskais institūts „BIOR”. |
| 4. | Cita informācija | Stājoties spēkā noteikumu projektam, spēku zaudēs noteikumi Nr. 597. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas vēlas saņemt jaunās pārtikas izplatīšanas atļauju. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neuzliek papildu administratīvo slogu personām, jo salīdzinājumā ar pašreizējo tiesisko regulējumu neparedz jaunās pārtikas pieteikuma zinātnisku riska novērtējumu nacionālā līmenī. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Regula Nr. 2015/2283 tiks piemērota no 2018. gada 1. janvāra, tāpēc no trešajām valstīm nav saņemts neviens paziņojums par tradicionālo pārtiku. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.2015/2283 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Regula Nr.2015/2283 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2015/2283 4**. panta 2. un 3. punkts.**  | **2. punkts** | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr. 2015/2283 10. panta 1.punkts. | 3. punkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr. 2015/2283 15. panta 2.punkts. | **4. punkts** | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
|  |  |  |  |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 21.09.2017. tika nosūtīts biedrībai „Lauksaimnieku organizāciju sadarbības padome”, kā arī ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) no 2017. gada 21. septembra līdz 2. oktobrim komentāru sniegšanai.  |
| 2. | Sabiedrības līdzdalība projekta izstrādē | Noteikumu projekts tika saskaņots ar biedrību „Lauksaimnieku organizāciju sadarbības padome”. |
| 3. | Sabiedrības līdzdalības rezultāti | Biedrība „Lauksaimnieku organizāciju sadarbības padome” projektu saskaņoja bez iebildumiem. Laikā, kad projekts bija pieejams Zemkopības ministrijas tīmekļa vietnē, komentāri netika saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests un Pārtikas drošības, dzīvnieku veselības un vides zinātniskais institūts „BIOR” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs Jānis Dūklavs

 Zemkopības ministrijas valsts sekretāre Dace Lucaua

Zinārs 26302615

Juris.Zinars@zm.gov.lv